**ÎNDRUMAR AFERENT ETAPEI DE DEFINIRE A DOMENIULUI EVALUARII-SC.KNAUF GIPS SRL**

 ****

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Cluj** |

 **Î360**

|  |  |
| --- | --- |
| Nr. | 11820,12618,16269,16397,18413,19916/20.11.2018  |
| Către: | **S.C. KNAUF GIPS S.R.L.** Bucureşti, P-ţa Presei Libere nr.3-5, City Gate Turnul de Sud, Etaj 4, sector 1 |
| Referitor la: | definirea domeniului evaluării impactului asupra mediului |

**Stimată doamnă/Stimate domn,**

Referitor la solicitarea dvs., înregistrată la APM Cluj cu nr. 11820/08.06.2018, completată cu nr. 12618/20.06.2018,nr.16269/20.08.2018, nr.16397/21.08.2018, nr.18413/21.09.2018 şi cu nr.19916/17.10.2018, privind obţinerea acordului de mediu pentru proiectul **„Deschidere şi punere în exploatare a zăcământului de gips din perimetrul Leghia Vest-Nadăşu-sector minier nordic”** în comuna Aghireşu, sat Leghia f.n, judeţul Cluj, vă comunicăm următoarele:

**-**investiţia propusă se încadrează în prevederile Hotărârii Guvernului nr. 445/2009, anexa nr. II, la pct. **2.a.** ”cariere, **exploatări miniere de suprafață**  și de extracție a turbei, altele decât cele prevăzute în anexa 1” ;

**- în urma analizei proiectului şi a parcurgerii etapei de definire a domeniului evaluării** în cadrul şedinţei Comisiei de Analiză Tehnică organizată la APM Cluj în data de 20.11.2018, **s-a stabilit domeniul de evaluare a impactului asupra mediului şi întocmirea Raportului privind impactul asupra mediului.**

**Raportul privind impactul asupra mediului** va fi întocmit de către persone fizice sau juridice care au acest drept conform legii, independente de titularul proiectului.

Raportul privind impactul asupra mediului va fi întocmit conform art. 11 din H.G. nr. 445/2009 şi va furniza informaţiile prevăzute în anexa 4 la acelaşi act normativ, respectând structura de conţinut din Anexa 2 partea a II-a la Ord. MAPM nr. 863/2002 privind aprobarea ghidurilor metodologice aplicabile procedurii- cadru de evaluare a impactului asupra mediului. Raportul va fi depus în format tipărit şi electronic la A.P.M. Cluj.

prin parcurgerea etapei de *definire a domeniului* evaluarii, **au fost identificate următoarele aspecte ce vor fi tratate cu mai mare atenţie în cadrul Raportului privind impactul asupra mediului:**

- descrierea proiectului şi a efectelor asupra mediului ale acestuia, în toate fazele: de pregătire/amenajare zonă de exploatare, de exploatare agregate minerale;

- prezentarea alternativelor avute în vedere pentru realizarea proiectului cu motivarea variantei alese;

- descrierea metodelor folosite pentru exploatare resurselor minerale ;

- descrierea factorilor de mediu posibil a fi afectaţi (apă, sol, aer, subsol, floră, faună, aşezări umane);

- evaluări privind calitatea apelor freatice și a solului de pe amplasament precum și o analiză privind viabilitatea acestui proiect;

- protecţia solului, calitatea apei subterane;

- evaluări privind emisiile/imisiile în perioada de realizare a investiţiei (luând în considerare și condiţii altele decît cele normale de exploatare), cu descrierea acestora, motivarea apariţiei, durată;

- modelarea dispersiei poluanţilor specifici, ţinînd cont de condiţiile meteorologice locale, toate sursele de pe amplasament şi din vecinătatea acestuia, structura surselor existente şi a celor propuse, emisiile difuze/fugitive punctiforme, de suprafaţă şi liniare, inclusiv cele datorate traficului (condiţii locale de mediu), luînd în considerare emisiile maxime estimate /înregistrate precum şi emisiile excepţionale, în condiţii meteorologice normale şi în condiţii locale nefavorabile (dacă acestea există);

- emisii din manevrarea, depozitarea materiale exploatate pe amplasament;

- identificarea tipurilor şi cantităţilor de deşeuri solide generate de proiect şi descrierea acestora din punct de vedere a sursei, cantităţii, frecvenţei de generare, asigurarea protecţiei mediului şi a sănătăţii populaţiei;

- riscul de accidente şi pericole (măsuri de prevenire, pregătire, planuri pentru orice incidente);

- riscurile induce de fenomene meteorologice (ploi abundente și de lungă/scurtă durată; secetă îndelungată, etc);

- prevederi pentru refacerea mediului prin realizarea unor măsuri specifice pentru amenajare piscicolă – descrierea tuturor măsurilor prevăzute pentru refacerea mediului afectat, supravegherea calităţii factorilor de mediu şi monitorizarea activităţilor de protecţie a mediului.

***-***descrierea dificultăţilor întâmpinate de titular în timpul efectuării evaluării impactului asupra mediului.

***Evaluarea se va referi la impactul asupra mediului ca urmare a operațiunilor de exploatare a resurselor prin extracția zăcământului de gips, realizarea lucrărilor specifice de amenajare a carierei, precum şi la impactul cumulat cu amenajările similare din vecinătate.***.

 Se va întocmi un rezumat, fără date tehnice, al tuturor informaţiilor furnizate în raport, care să cuprindă cel puţin:

 a) descrierea activităţii, evitându-se utilizarea termenilor tehnici, a explicaţiilor ştiinţifice etc.;

 b) metodologiile utilizate în evaluarea impactului asupra mediului şi, dacă există, incertitudini semnificative despre proiect şi efectele sale asupra mediului;

 c) impactul prognozat asupra mediului;

 d) identificarea şi descrierea zonei în care se resimte impactul;

 e) măsurile de diminuare a impactului pe componente de mediu;

 f) concluziile majore care au rezultat din evaluarea impactului asupra mediului;

 g) prognoza asupra calităţii vieţii/standardului de viaţă şi asupra condiţiilor sociale în comunităţile afectate de impact;

 h) enumerarea, după caz, a altor avize, acorduri obţinute;

Prezenta constituie îndrumar conform O.U.G. nr. 195/2005 privind protecţia mediului, aprobată cu modificări prin Legea nr. 265/2006, a Ordinului nr. 135/2010 privind aprobarea Metodologiei de aplicare a evaluării impactului asupra mediului pentru anumite proiecte publice sau private, şi a Ord. MAPM nr. 863/2002 privind aprobarea ghidurilor metodologice aplicabile etapelor procedurii cadru de evaluare a impactului asupra mediului.

**Cu consideraţie,**

 **p.DIRECTOR EXECUTIV**

**dr.ing. Liana MUREŞAN**

**ȘEF SERVICIU AAA**

 **ing. Anca CÎMPEAN**

**Întocmit:**

**Ing.Dumitru ULIEŞAN**

**20.11.2018,Ora:13,40**

